เคาะแล้ว “วรวิทย์” ขึ้นแท่นเอ็มดีออมสิน
บอร์ดออมสินตั้ง “วรวิทย์ ชัยลิมปมนตรี” เป็นผู้อำนวยการคนใหม่ คาดเริ่มทำงานได้ภายในปีนี้
2 พ.ย. 2555

บอร์ดออมสินตั้ง “วรวิทย์ ชัยลิมปมนตรี” เป็นผู้อำนวยการคนใหม่ คาดเริ่มทำงานได้ภายในปีนี้
ผู้สื่อข่าวรายงานว่า คณะกรรมการธนาคารออมสินที่มี นางพรรณี สถาวโรดม เป็นประธาน ได้เห็นชอบให้ นายวรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ (ธอส.) ขึ้นดำรงตำแหน่งเป็นผู้อำนวยการธนาคารออมสินคนใหม่ โดยคณะกรรมการธนาคารเห็นว่านายวรวิทย์เป็นบุคคลที่มีความรู้ความสามารถในการบริหารให้ธนาคาร เป็นธนาคารเพื่อรายย่อย และให้บริการประชาชนฐานรากได้เป็นอย่างดี ซึ่งเรื่องนี้เป็นไปตามหลักและกฎหมายในการจัดตั้งธนาคาร จึงเห็นสมควรให้ดำรงตำแหน่งดังกล่าว
สำหรับขั้นตอนต่อไปจะเร่งดำเนินการเจรจาเรื่องค่าตอบแทน หากได้ข้อสรุปก็จะเสนอให้คณะกรรมการธนาคารพิจารณา ก่อนเสนอให้นายกิตติรัตน์ ณ ระนอง รองนายกรัฐมนตรี และ รมว.คลัง รับทราบ จากกนั้นเสนอให้คณะรัฐมนตรี (ครม.) พิจารณาต่อไป เบื้องต้นคาดว่าผู้อำนวยการธนาคารออมสินคนใหม่จะเริ่มปฏิบัติหน้าที่ได้ภายในปีนี้แน่นอน